《过楞伽峡》
清代·尚镕

楞伽峡口山嵌空，斧凿痕留神鬼工。又如赤壁经猛火，天荒地鬼湟江中。

山形万变相对出，荆关欲画难为功。横看侧看各有熊，山灵面目真无穷。

两道飞泉落天半，谷吞岩吐鸣雷风。珠帘高挂不可卷，随风散作烟濛濛。

下有滩声竞相应，浪花飞雪寒咣融。磐石遏水水逾驶，篙眼万窍穿玲珑。

或云仙人抱云卧，遗迹未许春渐鸿。或云贞女取螺化，万古不受尘埃蒙。

石不能言任题品，弹压百怪无词雄。岭南洵有奇绝处，但恨径险舟难通。

峡名楞伽义何取，江赋叶记皆梦梦。我来峡中偶击汰，鱼龙逃避玻璃宫。

作者简介：江西南昌人，字乔客。诸生。工诗文，精史学，尝著《三国志辨微》，抑刘知几、苏洵而扬陈寿。遍游湖湘、吴越、岭南，后客河南，历主三山、聚星、崇实书院。卒年五十余。有《史记辨正》、《持雅堂诗文集》。